
ประกาศองค์การบริหารส่วนตำบลเสือหึง
เรื่อง สอบราคาจ้างโครงการก่อสร้างศูนย์ อปพร. องค์การบริหารส่วนตำบลเสือหึง
………………..



ด้วยองค์การบริหารส่วนตำบลเสือหึง  มีความประสงค์จะสอบราคาจ้าง โครงการก่อสร้างศูนย์ อปพร. องค์การบริหารส่วนตำบลเสือหึง โครงการลงทุนภายใต้แผนปฏิบัติการไทยเข้มแข็ง  2555  ก่อสร้างศูนย์ อปพร. ขนาดกว้าง  12  เมตร  ยาว  7  เมตร  พร้อมห้องน้ำ  ขนาด กว้าง  6  เมตร  ยาว  3  เมตร  บริเวณทิศตะวันออกของที่ทำการองค์การบริหารส่วนตำบลเสือหึง  ตามแบบแปลนอาคารศูนย์ อปพร.  อบต. เสือหึง   พร้อมติดตั้งป้ายโครงการตามแบบองค์การบริหารส่วนตำบล  จำนวน  1  ป้าย  สถานที่ก่อสร้าง บริเวณทิศตะวันออกของที่ทำการองค์การบริหารส่วนตำบลเสือหึง หมู่ที่  3   ตำบลเสือหึง อำเภอเชียรใหญ่  จังหวัดนครศรีธรรมราช  ราคากลาง 599,000.-  บาท  (ห้าแสนเก้าหมื่นเก้าพันบาทถ้วน)


ผู้มีสิทธิเสนอราคาจะต้องมีคุณสมบัติ ดังนี้
1.  เป็นนิติบุคคล หรือบุคคลธรรมดา ที่มีอาชีพรับจ้างทำงานที่สอบราคาดังกล่าว
2. ไม่เป็นผู้ที่ถูกแจ้งเวียนชื่อเป็นผู้ทิ้งงานของทางราชการ รัฐวิสาหกิจ หรือหน่วยการบริหารราชการส่วนท้องถิ่น ในขณะที่ยื่นซองสอบราคา
3. มีผลงานก่อสร้างประเภทเดียวกัน ในวงเงินไม่น้อยกว่า     299,500.-     บาท  (สัญญาเดียว)
กำหนดดูสถานที่ก่อสร้าง ในวันที่   5     เดือน  มีนาคม   พ.ศ.  2553   ระหว่างเวลา  10.00  น.  ถึง 12.00    น.  ณ   บริเวณทิศตะวันออกของที่ทำการองค์การบริหารส่วนตำบลเสือหึง   หมู่ที่  3    และกำหนดรับฟังคำชี้แจงรายละเอียดเพิ่มเติม ในวันที่    5     เดือน    มีนาคม    พ.ศ.   2553   เวลา    13.00  น.    เป็นต้นไป   ณ   ที่ทำการองค์การบริหารส่วนตำบลเสือหึง
กำหนดยื่นซองสอบราคา  ในวันที่     8   เดือน  มีนาคม   พ.ศ.  2553  ระหว่างเวลา  09.30  น.   ถึง   10.00 น.   ณ   ห้องศูนย์รวมข้อมูลข่าวสารอำเภอเชียรใหญ่    และกำหนดเปิดซองสอบราคา ในวันที่   8     เดือน  มีนาคม   พ.ศ.  2553  ตั้งแต่เวลา    13.00  น.   – 13.30 น.                                        
ผู้สนใจติดต่อขอรับ / ซื้อเอกสารสอบราคาในราคาชุดละ     2,500.-บาท   ได้ที่ทำการองค์การบริหารส่วนตำบลเสือหึง   ระหว่างวันที่   19     เดือน     กุมภาพันธ์    พ.ศ.  2553    ถึงวันที่    5     เดือน   มีนาคม พ.ศ.  2553   ทางเว็บไซต์  www. Saerhung.go.th    หรือสอบถามทางโทรศัพท์ หมายเลข   0 – 7538 – 6221     ในวันและเวลาราชการ  ตั้งแต่เวลา  08.30  น.  ถึง  เวลา   15.30  น.

ประกาศ ณ วันที่      18      เดือน  กุมภาพันธ์    พ.ศ.   2553

(ลงชื่อ) ……......................……




 



 ( นายดุสิต  ไทรทอง )

    นายกองค์การบริหารส่วนตำบลเสือหึง
เอกสารสอบราคาจ้าง เลขที่     2   /  2553

การจ้างตามโครงการก่อสร้างศูนย์ อปพร. องค์การบริหารส่วนตำบลเสือหึง            

ตามประกาศองค์การบริหารส่วนตำบลเสือหึง ลงวันที่    18   เดือน   กุมภาพันธ์   พ.ศ. 2553

…………………………….


องค์การบริหารส่วนตำบลเสือหึง  ซึ่งต่อไปนี้เรียกว่า   “ องค์การบริหารส่วนตำบล”    มีความประสงค์จะสอบราคาจ้างตามโครงการก่อสร้างศูนย์ อปพร.องค์การบริหารส่วนตำบลเสือหึง โครงการลงทุนภายใต้แผนปฏิบัติการไทยเข้มแข็ง  2555  ก่อสร้างศูนย์ อปพร. ขนาดกว้าง  12  เมตร  ยาว  7  เมตร  พร้อมห้องน้ำ  ขนาด กว้าง  6  เมตร  ยาว  3  เมตร  บริเวณทิศตะวันออกของที่ทำการองค์การบริหารส่วนตำบลเสือหึง  ตามแบบแปลนอาคารศูนย์ อปพร.  อบต. เสือหึง   พร้อมติดตั้งป้ายโครงการตามแบบองค์การบริหารส่วนตำบล  จำนวน  1  ป้าย  สถานที่ก่อสร้าง บริเวณทิศตะวันออกของที่ทำการองค์การบริหารส่วนตำบลเสือหึง หมู่ที่  3   ตำบลเสือหึง อำเภอเชียรใหญ่  จังหวัดนครศรีธรรมราช  ราคากลาง 599,000.-  บาท  (ห้าแสนเก้าหมื่นเก้าพันบาทถ้วน)

   โดยมีข้อแนะนำและข้อกำหนด ดังต่อไปนี้
1. เอกสารแนบท้ายเอกสารสอบราคา
1.1   แบบรูปรายการละเอียด
1.2   แบบใบเสนอราคา
1.3   แบบสัญญาจ้าง
1.4   แบบหนังสือค้ำประกัน (หลักประกันสัญญา)

2.  คุณสมบัติของผู้เสนอราคา
 2.1  ผู้เสนอราคาต้องเป็นผู้มีอาชีพรับจ้างทำงานสอบราคาจ้าง และต้องไม่เป็นผู้ถูกแจ้งเวียนชื่อผู้ทิ้งงานของทางราชการ รัฐวิสาหกิจ หรือหน่วยการบริหารราชการส่วนท้องถิ่น หรือห้ามติดต่อหรือห้ามเข้าเสนอราคากับองค์การบริหารส่วนตำบล
             2.2 ผู้เสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น
 2.3 ผู้เสนอราคาจะต้องเป็นนิติบุคคลหรือบุคคลธรรมดา มีผลงานก่อสร้างประเภทเดียวกันกับงานที่สอบราคาจ้างในวงเงินไม่น้อยกว่า  299,500.-  บาท   และเป็นผลงานที่เป็นคู่สัญญาโดยตรงกับส่วนราชการหน่วยงานตามกฎหมาย ว่าด้วยระเบียบบริหารราชการท้องถิ่น หน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่น รัฐวิสาหกิจ หรือหน่วยงานเอกชนที่องค์การบริหารส่วนตำบลเชื่อถือ
3.  หลักฐานการเสนอราคา
ผู้เสนอราคาจะต้องเสนอเอกสารหลักฐานแนบมาพร้อมกับซองสอบราคา ดังนี้
            3.1 สำเนาหนังสือรับรองการจดทะเบียนหุ้นส่วนบริษัท  และสำเนาใบทะเบียนภาษีมูลค่าเพิ่ม     (ถ้ามี) พร้อมทั้งรับรองสำเนาถูกต้อง

            3.2  หนังสือมอบอำนาจซึ่งปิดแสตมป์ตามกฎหมายในกรณีที่ผู้เสนอราคามอบอำนาจให้บุคคลอื่นลงนามในใบเสนอราคาแทน

3.3 สำเนาหนังสือรับรองผลงานก่อสร้างพร้อมทั้งรับรองสำเนาถูกต้อง (ในกรณีที่มีการกำหนดผลงานตามข้อ 2.3 )


3.4 บัญชีรายการก่อสร้าง หรือใบแจ้งปริมาณงาน ซึ่งจะต้องแสดงรายการวัสดุ อุปกรณ์ ค่าแรงงาน ภาษีประเภทต่าง ๆ รวมทั้งกำไรไว้ด้วย
3.5 บัญชีรายการเอกสารทั้งหมดที่ได้ยืนพร้อมกับซองสอบราคา
4.  การยื่นซองสอบราคา

4.1 ผู้เสนอราคาต้องยื่นเสนอราคาตามแบบที่กำหนดไว้ในเอกสารสอบราคานี้โดยไม่มีเงื่อนไขใด ๆ ทั้งสิ้น และจะต้องกรอกข้อความให้ถูกต้องครบถ้วน ลงลายมือชื่อของผู้เสนอราคาให้ชัดเจน จำนวนเงินที่เสนอจะต้องระบุตรงกันทั้งตัวเลขที่ตัวอักษรโดยไม่มีการขูดลบหรือแก้ไข หากมีการขูดลบ ตก เติม แก้ไข เปลี่ยนแปลง จะต้องลงลายมือชื่อผู้เสนอราคา พร้อมทั้งประทับตรา (ถ้ามี) กำกับไว้ด้วยทุกแห่ง
4.2  ผู้เสนอราคาจะต้องกรอกปริมาณวัสดุและราคาในบัญชีรายการก่อสร้างให้ครบถ้วน
ในการเสนอราคา ให้เสนอเป็นเงินบาท และเสนอราคาเพียงราคาเดียว โดยเสนอราคารวมและหรือราคาต่อหน่วย และหรือต่อรายการ ตามเงื่อนไขที่ระบุไว้ท้ายใบเสนอราคาให้ถูกต้อง ทั้งนี้ราคารวมที่เสนอจะต้องตรงกันทั้งตัวเลขและตัวหนังสือ ถ้าตัวเลขและตัวหนังสือไม่ตรงกันให้ถือตัวหนังสือเป็นสำคัญ โดยคิดราคารวมทั้งสิ้น ซึ่งรวมภาษีมูลค่าเพิ่ม ภาษีอากรอื่น และค่าใช้จ่ายทั้งปวงไว้แล้ว

ราคาที่เสนอ จะต้องกำหนดยืนราคาไม่น้อยกว่า  120  วัน  นับแต่วันเปิดซองสอบราคา โดยภายในกำหนดยืนราคาผู้เสนอราคาต้องรับผิดชอบราคาที่ตนได้เสนอไว้และจะถอนการเสนอราคามิได้

4.3 ผู้เสนอราคาจะต้องเสนอกำหนดเวลาดำเนินการก่อสร้างเสร็จแล้วไม่เกิน  90 วัน นับถัดจากวันที่ลงนามในสัญญาจ้าง หรือวันที่ได้รับหนังสือแจ้งจากองค์การบริหารส่วนตำบลให้เริ่มทำงาน

4.4 ก่อนยื่นซองสอบราคา ผู้เสนอราคาควรตรวจดูร่างสัญญา แบบรูปและรายละเอียด ฯลฯ ให้ถี่ถ้วนและเข้าใจในเอกสารสอบราคาทั้งหมดเสียก่อนที่จะตกลงยื่นซองสอบราคาตามเงื่อนไขในเอกสารสอบราคา

4.5 ผู้เสนอราคาจะต้องยื่นซองสอบราคาที่ปิดผนึกซองเรียบร้อยจ่าหน้าซองถึงประธานคณะกรรมการเปิดซองสอบราคา         โดยระบุไว้ที่หน้าซองว่า    “ใบเสนอราคาตามเอกสารสอบราคา           เลขที่           2   /2553 ” โดยยื่นโดยตรงต่อองค์การบริหารส่วนตำบล ในวันที่     8    เดือน   มีนาคม  พ.ศ.2553 ระหว่างเวลา  09.30  น.  ถึง  10.00 น. ณ ห้องศูนย์รวมข้อมูลข่าวสารอำเภอเชียรใหญ่   เมื่อพ้นกำหนดเวลายื่นซองสอบราคาแล้วจะไม่รับซองสอบราคาโดยเด็ดขาด และคณะกรรมการเปิดซองสอบราคาจะเปิดซองสอบราคา ในวันที่     8   เดือน  มีนาคม   พ.ศ. 2553   ตั้งแต่เวลา   13.00 น.  – 13.30 น.
5.  หลักเกณฑ์และสิทธิในการพิจารณาราคา
5.1 ในการสอบราคาครั้งนี้ องค์การบริหารส่วนตำบลจะพิจารณาตัดสินด้วยราคารวม

5.2  หากผู้เสนอราคารายใดมีคุณสมบัติไม่ถูกต้องตามข้อ 2 หรือยื่นหลักฐานที่เสนอราคาไม่ถูกต้อง หรือไม่ครบถ้วนตามข้อ 3 หรือยื่นซองสอบราคาไม่ถูกต้องตามข้อ 4 แล้ว คณะกรรมการเปิดซองสอบราคาจะไม่รับพิจารณาของผู้เสนอราคารายนั้น เว้นแต่เป็นข้อผิดหลงเพียงเล็กน้อยหรือที่ผิดแผกไปจากเงื่อนไขของเอกสารสอบราคาในส่วนที่มิใช่สาระสำคัญ ทั้งนี้เฉพาะในกรณีที่พิจารณาเห็นว่าจะเป็นประโยชน์ต่อองค์การบริหารส่วนตำบลเท่านั้น 


5.3 องค์การบริหารส่วนตำบล สงวนสิทธิไม่พิจารณาราคาของผู้เสนอราคา โดยไม่มีการผ่อนผันในกรณี ดังต่อไปนี้
                              (1 ) ไม่ปรากฏชื่อผู้เสนอราคารายนั้น ในบัญชีผู้รับเอกสารสอบราคา หรือในหลักฐานการรับเอกสารสอบราคาขององค์การบริหารส่วนตำบล
                             ( 2 ) ไม่กรอกชื่อนิติบุคคล หรือบุคคลธรรมดา หรือลงลายมือชื่อผู้เสนอราคาอย่างหนึ่งอย่างใดหรือทั้งหมดในใบเสนอราคา
                 ( 3 ) เสนอรายละเอียดแตกต่างไปจากเงื่อนไขที่กำหนดในเอกสารสอบราคาที่เป็นสาระสำคัญหรือมีผลทำให้เกิดความได้เปรียบเสียเปรียบแก่ผู้เสนอราคารายอื่น 
                ( 4 ) ราคาที่เสนอมีการขูดลบ ตก เติม แก้ไข เปลี่ยนแปลง โดยผู้เสนอราคามิได้ลงลายมือชื่อพร้อมทั้งประทับตรา (ถ้ามี) กำกับไว้
          5.4 ในการตัดสินการสอบราคาหรือในการทำสัญญา คณะกรรมการเปิดซองสอบราคาหรือองค์การบริหารส่วนตำบลมีสิทธิให้ผู้เสนอราคาชี้แจงข้อเท็จจริง สภาพฐานะ หรือข้อเท็จจริงอื่นใดที่เกี่ยวข้องกับผู้เสนอราคาได้ องค์การบริหารส่วนตำบลมีสิทธิที่จะไม่รับราคาหรือไม่ทำสัญญาหากหลักฐานดังกล่าวไม่มีความเหมาะสมหรือไม่ถูกต้อง
                       5.5 องค์การบริหารส่วนตำบล ทรงไว้ซึ่งสิทธิที่จะไม่รับราคาต่ำสุด หรือราคาหนึ่งราคาใดหรือราคาที่เสนอทั้งหมดก็ได้ และอาจพิจารณาเลือกจ้างในจำนวนหรือขนาด หรือเฉพาะรายการหนึ่งรายการใดหรืออาจจะยกเลิกการสอบราคาโดยไม่พิจารณาจัดจ้างเลยก็ได้สุดแต่จะพิจารณา ทั้งนี้ เพื่อประโยชน์ของทางราชการเป็นสำคัญ และให้ถือว่าการตัดสินขององค์การบริหารส่วนตำบลเป็นเด็ดขาด ผู้เสนอราคาจะเรียกร้องค่าเสียหายใด ๆ มิได้ รวมทั้งองค์การบริหารส่วนตำบลจะพิจารณายกเลิกการสอบราคาและลงโทษผู้เสนอราคาเสมือนเป็นผู้ทิ้งงานหากมีเหตุที่เชื่อได้ว่าการเสนอราคากระทำไปโดยไม่สุจริตหรือมีการสมยอมกันในการเสนอราคา
ในกรณีที่ผู้เสนอราคาต่ำสุดเสนอราคาต่ำจนคาดหมายได้ว่าไม่อาจดำเนินงานตามสัญญาได้ คณะกรรมการเปิดซองสอบราคาหรือองค์การบริหารส่วนตำบล จะให้ผู้เสนอราคานั้นชี้แจงและแสดงหลักฐานที่ทำให้เชื่อได้ว่าผู้เสนอราคาสามารถดำเนินงานตามสอบราคาจ้างให้เสร็จสมบูรณ์ หากคำชี้แจงไม่เป็นที่รับฟังได้องค์การบริหารส่วนตำบล มีสิทธิที่จะไม่รับราคาของผู้เสนอราคารายนั้น

6.  การทำสัญญาจ้าง
ผู้ชนะการสอบราคาจะต้องทำสัญญาจ้างตามแบบสัญญาดังระบุในข้อ 1.3 กับองค์การบริหารส่วนตำบล  ภายใน  7   วัน นับถัดจากวันที่ได้รับแจ้ง และจะต้องวางหลักประกันสัญญาเป็นจำนวนเงินเท่ากับร้อยละห้า ของราคาค่าจ้างที่สอบราคาได้ ให้องค์การบริหารส่วนตำบลยึดถือไว้ในขณะทำสัญญาโดยใช้หลักประกันอย่างหนึ่งอย่างใด ดังต่อไปนี้





                      6.1 เงินสด
                      6.2 เช็คที่ธนาคารสั่งจ่ายให้แก่องค์การบริหารส่วนตำบล โดยเป็นเช็คลงวันที่ที่ทำสัญญาหรือก่อนนั้นไม่เกิน 3 วันทำการของทางราชการ
         6.3  หนังสือค้ำประกันของธนาคารภายในประเทศ ตามแบบหนังสือค้ำประกันระบุในข้อ 1.4

                     6.4  พันธบัตรรัฐบาลไทย
                     6.5  หนังสือค้ำประกันของบริษัทเงินทุนที่ได้รับอนุญาตให้ประกอบกิจการเงินทุนเพื่อการพาณิชย์และประกอบธุรกิจค้ำประกันตามประกาศของธนาคารของธนาคารแห่งประเทศไทย ตามรายชื่อบริษัทเงินทุนที่ธนาคารแห่งประเทศไทยได้แจ้งเวียนให้ส่วนราชการต่าง ๆ ทราบแล้ว โดยอนุโลมให้ใช้ตามตัวอย่างหนังสือค้ำประกันของธนาคารตามที่คณะกรรมการว่าด้วยการพัสดุกำหนด (การใช้หลักประกันตามข้อนี้ใช้เฉพาะสัญญาจ้างก่อสร้างที่มีวงเงินไม่เกิน  10  ล้านบาท)

หลักประกันนี้จะคืนให้โดยไม่มีดอกเบี้ยภายใน   15  วัน    นับถัดจากวันที่ผู้ชนะการสอบราคา (ผู้รับจ้าง) พ้นจากข้อผูกพันตามสัญญาจ้างแล้ว
7. ค่าจ้างและการจ่ายเงิน (ถือราคาเหมารวมเป็นเกณฑ์และกำหนดการจ่ายเงินเป็นงวด ๆ)

องค์การบริหารส่วนตำบล จะจ่ายเงินค่าจ้าง โดยแบ่งออกเป็น    สอง    งวด  ดังนี้
งวดที่  1.  เป็นจำนวนเงินในอัตราร้อยละ      40      ของค่าจ้าง         เมื่อผู้รับจ้างได้ปฏิบัติงาน          งานวิศวกรรมโครงสร้าง        ให้แล้วเสร็จภายใน    45  วัน
งวดที่  2.  (งวดสุดท้าย)  เป็นจำนวนเงินในอัตราร้อยละ  60   ของค่าจ้าง  เมื่อผู้รับจ้างได้ปฏิบัติงาน   งานสถาปัตย์  งานไฟฟ้า  งานสุขภัณฑ์  และผู้รับจ้างได้ปฏิบัติงาน  ทั้งหมดให้แล้วเสร็จเรียบร้อยตามสัญญา  รวมทั้งทำสถานที่ก่อสร้างให้สะอาดเรียบร้อยจนเป็นที่พอใจแก่คณะกรรมการตรวจการจ้าง     ให้แล้วเสร็จภายใน   45  วัน

8.  อัตราค่าปรับ
ค่าปรับตามแบบสัญญาจ้างจะกำหนดในอัตราร้อยละ   0.10   ของค่าจ้างตามสัญญาต่อวัน
9. การรับประกันความชำรุดบกพร่อง
ผู้ชนะการสอบราคาซึ่งได้ทำข้อตกลงเป็นหนังสือ หรือทำสัญญาจ้างตามแบบดังระบุในข้อ 1.3

                                                                                                                  /แล้วแต่กรณี.......

แล้วแต่กรณี จะต้องรับประกันความชำรุดบกพร่องของงานจ้างที่เกิดขึ้นภายในระยะเวลาไม่น้อยกว่า …-……เดือน    2     ปี  นับถัดจากวันที่องค์การบริหารส่วนตำบลได้รับมอบงาน โดยผู้รับจ้างต้องรับจัดการซ่อมแซมแก้ไขให้ใช้การได้ดีดังเดิมภายใน   15   วัน  นับถัดจากวันที่ได้รับแจ้งความชำรุดบกพร่อง
10. ข้อสงวนสิทธิในการเสนอราคาและอื่น ๆ 
          10.1 เงินค่าจ้างสำหรับงานครั้งนี้ ได้มาจากงบประมาณ  เงินอุดหนุนทั่วไป
การลงนามในสัญญาจะกระทำได้ต่อเมื่อองค์การบริหารส่วนตำบลได้รับอนุมัติเงินค่าก่อสร้างจากงบประมาณ เงินอุดหนุนทั่วไป  แล้วเท่านั้น
                       10.2 เมื่อองค์การบริหารส่วนตำบลได้คัดเลือกผู้เสนอราคารายใดเป็นผู้รับจ้างและได้ตกลงจ้างตามสอบราคาจ้างแล้ว ถ้าผู้รับจ้างจะต้องสั่งหรือนำสิ่งของมาเพื่องานจ้างดังกล่าวเข้ามาจากต่างประเทศและของนั้นต้องนำเข้าโดยทางเรือในเส้นทางที่มีเรือไทยเดินอยู่      และสามารถให้บริการรับขนได้ตามที่รัฐมนตรีว่าการกระทรวงคมนาคมประกาศกำหนด ผู้เสนอราคา ซึ่งเป็นผู้รับจ้างจะต้องปฏิบัติตามกฎหมายว่าด้วยการส่งเสริมการพาณิชยนาวี  ดังนี้
                        (1) แจ้งการสั่งหรือนำสิ่งของดังกล่าวเข้ามาจากต่างประเทศต่อสำนักงานคณะกรรมการส่งเสริมการพาณิชยนาวี ภายใน 7 วัน นับถัดจากวันที่ผู้รับจ้างสั่งหรือซื้อของจากต่างประเทศ เว้นแต่เป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้
                        (2)จัดการให้สิ่งของดังกล่าวบรรทุกโดยเรือไทย หรือเรือที่มีสิทธิเช่นเดียวกับเรือไทยจากต่างประเทศมายังประเทศไทย เว้นแต่จะได้รับอนุญาตจากสำนักงานคณะกรรมการส่งเสริมการพาณิชยนาวีให้บรรทุกสิ่งของนั้นโดยเรืออื่นที่มิใช่เรือไทย ซึ่งจะต้องได้รับอนุญาตเช่นนั้นก่อนบรรทุกลงเรืออื่น หรือเป็นของที่รัฐมนตรีว่ากระทรวงคมนาคมประกาศยกเว้นให้บรรทุกโดยเรืออื่น
                       (3)ในกรณีที่ไม่ปฏิบัติตาม (1) หรือ (2) ผู้รับจ้างจะต้องรับผิดตามกฎหมายว่าด้วยการส่งเสริมพาณิชยนาวี
                      10.3  ผู้เสนอราคาซึ่งองค์การบริหารส่วนตำบลได้คัดเลือกแล้วไม่ไปทำสัญญาหรือข้อตกลงภายในเวลาที่ทางราชการกำหนดระบุในข้อ 6 องค์การบริหารส่วนตำบลอาจพิจารณาเรียกร้องให้ชดใช้ความเสียหาย (ถ้ามี) รวมทั้งจะพิจารณาให้เป็นผู้ทิ้งงานตามระเบียบของทางราชการ                                                                                                            

                       10.4 องค์การบริหารส่วนตำบลสงวนสิทธิที่จะแก้ไข เพิ่มเติมเงื่อนไขหรือข้อกำหนดในแบบสัญญาให้เป็นไปตามความเห็นของอัยการจังหวัดหรือสำนักงานอัยการสูงสุด (ถ้ามี)

             11. มาตรฐานฝีมือช่าง
เมื่อองค์การบริหารส่วนตำบลได้คัดเลือกผู้เสนอราคารายใดเป็นผู้รับจ้างและได้ตกลงจ้างก่อสร้างตามประกาศนี้แล้ว ผู้เสนอราคาจะต้องตกลงว่าในการปฏิบัติงานก่อสร้างดังกล่าว ผู้เสนอราคาจะต้องมีและใช้ผู้
ผ่านการทดสอบมาตรฐานฝีมือช่างจากกระทรวงแรงงานและสวัสดิการสังคม หรือผู้มีวุฒิบัตรระดับ ปวช. , 

                                                                                                                             /ปวส. และ............

ปวส. และปวท. หรือเทียบเท่าจากสถาบันการศึกษาที่ ก.พ. รับรองให้เข้ารับราชการได้ ในอัตราไม่ต่ำกว่าร้อยละ 10 ของแต่ละสาขาช่าง แต่จะต้องมีช่างจำนวนอย่างน้อย 1 คน ในแต่ละสาขาช่างดังต่อไปนี้
11.1……………………………………………………………..

11.2……………………………………………………………..

11.3…………………………………………………………….

            12.ในระหว่างระยะเวลาการก่อสร้างผู้รับจ้างพึงปฏิบัติตามหลักเกณฑ์ที่กฎหมายและระเบียบได้กำหนดไว้โดยเคร่งครัด
                                                                                     องค์การบริหารส่วนตำบลเสือหึง
     วันที่     18    เดือน  กุมภาพันธ์    พ.ศ.  2553

